Diari Oficial de la Generalitat Valenciana


Sumari del DOGV 8240, del 22-02-2018 (2018/1649)

RESOLUCIÓ de 13 de febrer de 2018, del sotssecretari, per la qual es prorroguen per un període de 12 mesos les 4 beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública que es van convocar per Resolució d'11 de juliol de 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1649


Data del document
:   13-02-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 13 de febrer de 2018, del sotssecretari, per la qual es prorroguen per un període de 12 mesos les 4 beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública que es van convocar per Resolució d'11 de juliol de 2016. [2018/1649]  
La Conselleria de Sanitat Universal i Salut Pública, en el marc de la política dirigida a fomentar la formació complementària dels becats a través de la realització de pràctiques professionals, va convocar la concessió de 4 beques en matèria de mitjans de comunicació social en les dependències de la Conselleria, per mitjà de Resolució d'11 de juliol de 2016, de la Conselleria de Sanitat Universal i Salut Pública, per la qual es convoquen 4 beques en matèria de mitjans de comunicació social (DOGV 7828, 14.07.2016).  
Les beques per a la realització de les esmentades pràctiques van ser adjudicades per mitjà de Resolució de 24 de febrer de 2017, del sotssecretari de la Conselleria de Sanitat Universal i Salut Pública, per la qual es publica l'adjudicació de 4 beques per a la realització de pràctiques professionals en matèria de mitjans de comunicació social en les dependències de la Conselleria (DOGV 7992, 03.03.2017) a les persones següents:  
- Lorente Pérez, Raquel  
- Berlanga Berlanga, Alba  
- Mena Sanmartín, Paula  
- Boyer Navarro, Paula  
  
I per Resolució de 2 de març de 2017, del sotssecretari de la Conselleria de Sanitat Universal i Salut Pública, per la qual s'accepta la renúncia formulada per una beneficiària i el nomenament del substitut corresponent de les beques per a la realització de pràctiques professionals en matèria de mitjans de comunicació social, concedides a través de la Resolució de 24 de febrer de 2017, del sotssecretari de la Conselleria de Sanitat Universal i Salut Pública, per la qual s'adjudiquen quatre beques en les dependències de la Conselleria de Sanitat Universal i Salut Pública (DOGV 8034, 05.08.2017):  
  
Renúncia: Lorente Pérez, Raquel  
Beneficiari: Sendra Lleó, José  
  
I per Resolució de 28 de desembre de 2017, del sotssecretari, per la qual s'accepta la renúncia formulada per una beneficiària i el nomenament del substitut corresponent de les beques per a la realització de pràctiques professionals en matèria de mitjans de comunicació social, concedides a través de la Resolució de 24 de febrer de 2017, del sotssecretari, per la qual s'adjudiquen quatre beques en les dependències de la Conselleria de Sanitat Universal i Salut Pública (DOGV 8211, 12.01.2018):  
  
Renúncia: Berlanga Berlanga, Alba  
Beneficiari: Nadal Martínez, Ricardo  
  
A hores d'ara les persones que gaudeixen les beques són les següents:  
- Mena Sanmartín, Paula  
- Boyer Navarro, Paula  
- Sendra Lleó, José  
- Nadal Martínez, Ricardo  
  
Segons el que estableix l'article 13 de l'Ordre 3/2016, de 29 de juny, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública, el període de duració de la beca començarà el dia que s'indique en la resolució, tindrà una duració de fins a 12 mesos, comptats a partir del dia indicat en aquesta.  
La duració de la beca podrà prorrogar-se, mitjançant una resolució expressa, fins a un període màxim de 12 mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
Les beques es finançaran a càrrec de l'aplicació pressupostària 73.42.27.7082.337.45.2, codi línia comptable S2604000 de la Conselleria de Sanitat Universal i Salut Pública, dels pressupostos de la Generalitat de l'exercici corresponent.  
L'activitat de pròrroga s'iniciarà l'1 de març de 2018.  
La present resolució queda condicionada a l'existència de crèdit adequat i suficient en els respectius pressupostos de la Generalitat.  
Per tot açò, i en exercici de les facultats legalment conferides, resolc:  
  
Procedir a la pròrroga per un període de 12 mesos addicionals, que comprendrà des de l'1 de març de 2018 fins al 28 de febrer de 2019 (ambdós inclosos), de les 4 beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública, continuaran els mateixos adjudicataris o, si és el cas, els substituts, i amb les mateixes condicions que les establides en la Resolució d'11 de juliol de 2016, de la Conselleria de Sanitat Universal i Salut Pública, per la qual es convoquen quatre beques per a la realització de pràctiques professionals en matèria de mitjans de comunicació social, en les dependències de la Conselleria de Sanitat Universal i Salut Pública (DOGV 7828, 14.07.2016).  
  
La dotació econòmica per a finançar la present pròrroga ascendeix a la quantia global màxima de 48.000 euros, a càrrec de l'aplicació pressupostària 96.38.25.2453415.04.4, línia de subvenció amb codi comptable S2604000 o equivalent, en els pressupostos de la Generalitat Valenciana, amb la següent distribució d'anualitats:  
  
2018 2019 Total  
40.000,00 - 8.000,00 - 48.000,00 -  
  
  
De conformitat amb el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desplegament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social, es procedirà al finançament de la quota empresa de la Seguretat Social dels adjudicataris de la present pròrroga a càrrec de l'aplicació pressupostària esmentada en el paràgraf anterior, pels imports que s'establisquen en la normativa vigent en la present matèria.  
  
El sotssecretari de la Conselleria de Sanitat Universal i Salut Pública notificarà a les persones interessades, en el termini de 10 dies a partir de la data de la present resolució, d'acord amb el que estableix l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de febrer de 2018.- El sotssecretari: Ricardo Campos Fernández.